ར་
རྒྱས་པའི་མཆན་འགྲེལ། ·
དོ་རྒྱ་དབང་དྲག་རྡོ་རྗེ།
1རྣམ་ཐར་འདི་ནི་རྒྱལ་དབང་ལྔ་པས་བསྡུ་ཉར་བྱས་པའི་འབྲས་སྤུངས་
གནས་བཅུ་ལྷ་ཁང་གི་དཔེ་ཆའི་གྲས་སུ་བཞུགས་པ་དང་། དབུ་མེད་ལག་བྲིས་
ཡིན་ཞིང་ཁྱོན་བསྡོམས་ལྡེབ་གྲངས་ཞེ་གཅིག་ཡོད། གནས་བཅུ་ལྷ་ཁང་གི་དཔེ་
རྟགས་ཕྱི ར ༡༠༦ ཉེ་ཞེས་བཀོད་འདུག
’སྐྱིད་ལྡེ་ཉི་མ་མགོན་ནི་བོད་བཙན་པོ་འུ་དུམ་བཙན་གྱི་ཚ་བོ་དཔལ་
འཁོར་བཙན་( ༨༦༣——༨༩༣) ལ་བཙུན་མོ་ཆེན་མ་དང་ཆུན་མ་གཉིས་ཡོད་
པ་ལས། ཆེན་མ་སྣ་ནམ་བཟའ་ལེགས་བཙུན་གྱི་སྲས་སུ་ཕག་གི་ལོར་( སྤྱི་
ལོ༨༩༡)འཁྲུངས། རྩ་བརྒྱད་པ་སྟག་ལོ་( སྤྱི་ལོ་༩༡༨) མངའ་རིས་སྟོད་དུ་
ཕེབས། སྟོད་ཁམས་ཀུན་ལ་མངའ་མཛད། ལུག་གི་ལོ་(སྤྱི་ལོ་༩༢༣)ལ་ཉི་
ཟུང་སྐུ་མཁར་བཟུང་ནས་རྒྱལ་སྲིད་བསྐྱངས། ང་དགུ་བྱའི་ལོ་( སྤྱི་ལོ་༩༤༩)
ལ་དགུང་དུ་གཤེགས། ཞེས་གུ་གེ་པཎ་ཆེན་གྲགས་པ་རྒྱལ་མཚན་གྱིས་མཛད་
པའི་《ཉི་མའི་རིགས་ཀྱི་རྒྱལ་རབས་སྐྱེ་དགུའི་གཅོད་པཎ་ཉི་ཟླའི་ཕྲེང་མཛེས》
( གཤམ་ དུ་ ཉི་ མའི་ རིགས་ ཀྱི་རྒྱལ་རབས་ཞེས་འགོད་རྒྱུ )ཀྱི་ཤོག་གྲངས་
༤༢༦ནས་༤༢༧བར་གསལ། དཔལ་འཁོར་བཙན་གྱི་འཁྲུངས་ལོ་ཐད་ལོ་རྒྱུས་
7
56

༄༅། །ལྷ་བླ་མ་ཡེ་ཤེས་འོད་ཀྱི་རྣམ་ཐར་རྒྱས་པའི་མཆན་འགྲེལ། །
སྨྲ་བ་རྣམས་ཀྱི་བཞེད་ཚུལ་མི་མཐུན་ཏེ། དཔའ་བོ་གཙུག་ལག་ཕྲེང་བའི་《ཆོས་
འབྱུང་མཁས་པའི་དགའ་སྟོན》དང་། སྟག་ཚང་དཔལ་འབྱོར་བཟང་པོའི་
《རྒྱ་བོད་ཡིག་ཚང་ཆེན་མོ》དང་ཀ་ཐོག་རིག་འཛིན་ཚེ་དབང་ནོར་བུའི་《 ལྷ་
བཙན་པོའི་གདུང་རབས་ཚིག་ཉུང་དོན་གསལ་ཡིད་ཀྱི་མེ་ལོང་》དུ། སྐྱིད་ལྡེ་ཉི་
མ་མགོན་གྱི་ཡབ་དཔལ་འཁོར་བཙན་སྤྱི་ལོ་༨༦༥ལོར་འཁྲུངས་པར་འདོད་པ་
དང་། མང་ཐོས་ཀླུ་སྒྲུབ་རྒྱ་མཚོའི་《བསྟན་རྩིས་གསལ་བའི་ཉིན་བྱེད》 དུ།
དཔལ་འཁོར་བཙན་སྤྱི་ལོ་༨༩༣ལོར་འཁྲུངས་ཞེས་བཀོད་ཡོད་ཀྱང་།
མའི་རིགས་ཀྱི་རྒྱལ་རབས》ཤོག་གྲངས་༤༢༣ན། དཔལ་འཁོར་ཆུ་མོ་ལུག་
《ཉི་.
( སྤྱི་ ལོ་ ༨༦༣ )ལ་ འཕང་ འདར་ འཁྲུངས། ། ། བཅུ་ གསུམ་ ལོན་ ནས་ ཡབ་
གཤེགས་དེ་ནས་ནི། །བཅོ་བརྒྱད་རྒྱལ་སྲིད་བཟུང་བའི་བར་དག་ལ། །གཙུག་
ལག་ཁང་བརྒྱད་བརྩིགས་ཤིང་ཆོས་ལ་གུས། །མེས་ཀྱི་སྤྱོད་པ་རྣམས་ལ་ཤིན་ཏུ་
རྨོད། །སོ་གཅིག་ཆུ་གླང་(སྤྱི་ལོ་༨༩༣)ཡར་རླུངས་ཤམ་པོར་གྲོངས། །ཞེས་
·འབྱུང་།
༧མགོན་གསུམ་ ནི་ སྐྱིད་ ལྡེ་ ཉི་མ་མགོན་དང་ འབྲོ་བཟའ་འཁོར་ སྐྱོང་
གཉིས་ཀྱི་སྲས་གསུམ་སྟེ་དཔལ་གྱི་མགོན་དང་། བཀྲ་ཤིས་མགོན། ལྡེ་གཙུག་
མགོན་གསུམ་ཡིན། འདི་ལ་སྟོད་ཀྱི་མགོན་གསུམ་དུ་གྲགས། བོད་ཀྱི་ཆོས་
འབྱུང་རྣམས་སུ་སྲས་ཆེ་བ་དཔལ་གྱི་མགོན་གྱི་མིང་གི་འབྲི་ཚུལ་མི་འདྲ་བ་
འགའ་ཡོད་དེ། “དཔལ་མགོན”དང་“རིག་པ་མགོན” “དཔལ་ལྡེ་རིག་པ་
མགོན” “ དཔལ་ལྡེ” ཞེས་བཀོད་ཡོད་པ་དང་། 《ཡར་ལུང་ཇོ་བོའི་ཆོས་
འབྱུང་》 དང་《 བུ་སྟོན་ཆོས་འབྱུང་》དང་《དེབ་ཐེར་དཔྱིད་ཀྱི་རྒྱལ་མོའི་གླུ་
57

༄༅། །ལྷ་བླ་མ་ཡེ་ཤེས་འོད་ཀྱི་རྣམ་ཐར་རྒྱས་པ་བཞུགས་སོ། །
དབྱངས》བཅས་སུ། “དཔལ་ལྡེ་རིག་པ་མགོན”ཞེས་བྲིས་ཡོད་པར་གཞིགས་
ན། མིང་དངོས་ལ་དཔལ་ལྡེ་རིག་པ་མགོན་ཟེར་བ་དང་། མིང་ཟུར་སོ་སོ་ནས་
བླངས་ཏེ་“ དཔལ་མགོན" དང་“ རིག་པ་མགོན” “ ལྡེ་མགོན” ཞེས་འབོད་
དམ་སྙམ།
“བཀྲ་ཤིས་མགོན་ནི་སྐྱིད་ལྡེ་ཉི་མ་མགོན་གྱི་སྲས་བར་པ་སྟེ་མངའ་རིས་
སྐོར་གསུམ་གྱི་སྲིད་ཀྱི་ལྟེ་བ་སྤུ་ཧྲེང་ལ་མངའ་མཛད་མཁན་དེ་ཡིན། 《ཉི་མའི་
རིགས་ཀྱི་རྒྱལ་རབས》ཤོག་གྲངས་༤༤༡ན། བར་པ་བཀྲ་ ཤིས་མགོན་ནི།
ལག་པའི་སོར་ཀྱི་གུང་མོ་དང་འདྲ་སྟེ། དབུས་ཐོ་བར་ཁྲུངས། དུང་དཀར་པོ་
གཡས་སུ་འཁྱིལ་བ་དང་འདྲ་སྟེ། མཁྱེན་པ་དཀྱིལ་ནས་རྒྱས་ཅིང་། རྒྱལ་བློན་
ཀུན་པས་ཀྱང་དགོངས་པ་ཐོ་ཞིང་། ཕོ་ཆོ་ཆེ་ལ་བཀའ་དྲང་། སྤྱོད་པ་བཟང་ལ་
སྙིང་རྗེ་དང་ཐུགས་བྱམས་པས། མངའ་རིས་ཐ་ནས་དར། .ཅེས་བཀོད་ཡོད།
ཚལ་པ་ཀུན་དགའ་རྡོ་རྗེའི་《དེབ་ཐེར་དམར་པོ》སོགས་སུ། བཀྲ་ཤིས་མགོན་
ནི་སྐྱིད་ལྡེ་ཉི་མ་མགོན་གྱི་སྲས་ཆེ་བར་བགྲང་ཡོད།
༸བཀྲ་ཤིས་མགོན་དང་བཙུན་མོ་ཟངས་ཁ་མའི་སྲས་འཁོར་རེ་དང་སྲོང་
ངེ་གཉིས་ཏེ། ཁོང་སྤུན་གཉིས་ལས་གཅེན་པོ་སུ་དང་ལྷ་བླ་མ་ཡེ་ཤེས་འོད་སུ་
ཡིན་ཐད་ཆོས་འབྱུང་ལོ་རྒྱུས་ཁག་གི་བཞེད་པ་མི་མཐུན་ཏེ། 《ཉང་ཆོས་
འབྱུང་》དང་《 བུ་སྟོན་ཆོས་འབྱུང་》སོགས་སུ། གཅེན་འཁོར་རེ་རབ་ཏུ་བྱུང་
བ་ནི་ལྷ་བླ་མ་ཡེ་ཤེས་འོད་ཡིན། ཞེས་འབྱུང་བ་དང་། 《ཆོས་འབྱུང་མཁས་
པའི་དགའ་སྟོན》དང་། ས་སྐྱའི་དཔེ་རྙིང་བསྡུ་སྒྲིག་ཨུ་ལྷན་ནས་བསྒྲིགས་པའི་
《 ཆོས་འབྱུང་བསྟན་པ་རྒྱས་པའི་ཉིན་བྱེད》། 《ལྷ་བཙན་པོའི་གདུང་རབས་
58

༄༅། །ལྷ་བླ་མ་ཡེ་ཤེས་འོད་ཀྱི་རྣམ་ཐར་རྒྱས་པའི་མཆན་འགྲེལ། །
ཚིག་ཉུང་དོན་གསལ་ཡིད་ཀྱི་མེ་ལོང་》དུ། ཆེ་བ་སྲོང་ངེ་དང་ཆུང་བ་འཁོར་རེ་
ཡིན་ཞེས་འཁོད་ཡོད་ཀྱང་། 《རྒྱལ་རབས་གསལ་བའི་མེ་ལོང་》དང་《མངའ་
རིས་རྒྱལ་རབས》 《ཉི་མའི་རིགས་ཀྱི་རྒྱལ་རབས》བཅས་སུ། གཅེན་འཁོར་
རེ་དང་། གཅུང་སྲོང་ངེ་རབ་ཏུ་བྱུང་བ་ནི་ལྷ་བླ་མ་ཡེ་ཤེས་འོད་ཡིན་ཞེས་བཀོད་
པ་དོན་ལ་གནས་པར་སེམས་ཏེ། གུ་གེ་པཎ་ཆེན་གྲགས་པ་རྒྱལ་མཚན་གྱིས་
རྣམ་ཐར་འདིའི་ནང་དུ། “བོད་ཁམས་ཀྱི་མཁས་པ་མང་པོས་གཅེན་འཁོར་རེ་
རབ་ཏུ་བྱུང་བ་ནི་ལྷ་བླ་མ་ཡེ་ཤེས་འོད་ཡིན་ནོ། ཞེས་གསུངས་པ་ནི། ཅུང་ཟད་
མཉམ་པར་མ་བཞག་པ་སྟེ། མི་ལྷའི་ཞིག་ཚེམ་དང་སྐོས་ཆེན་པོས་མཛད་པའི་
དྲིལ། རང་རང་གི་ཆོས་རྟགས་ཀྱི་མནན་པ་དུ་མ་ལས། གཅུང་རབ་ཏུ་བྱུང་བ་
བྱང་ཆུབ་སེམས་དཔའ་ཡེ་ཤེས་འོད་དང་།· གཅེན་མངའ་བདག་ཆེན་པོ་འཁོར་.
རེ་བཙན་ཞེས། སྟོད་ཀྱི་རྒྱལ་རབས་རྣམ་དག་ཚད་མ་རྣམས་ལས་ཀྱང་འདི་
བཞིན་དུ་འབྱུང་བའི་ཕྱིར།” ཞེས་གསུངས་ཡོད།
66
༦བོད་ཀྱི་ཆོས་འབྱུང་ཁག་ཏུ་འཁོར་རེའི་མིང་གི་འབྲི་སྟངས་མི་འདྲ་བ་
མང་པོ་ཡོད་དེ། “འཁོར་རེ” “ ཁོ་རེ” “ ཁྲི་དཔལ་འཁོར་ལྡེ” “ འཁོར་དེ”
འཁོར་ལོ་ལྡེ” “ འཁོར་རེ་བཙན”ཞེས་མང་དུ་འབྱུང་བ་དང་། 《ལྷ་བཙན་
པོའི་གདུང་རབས་ཚིག་ཉུང་དོན་གསལ་ཡིད་ཀྱི་མེ་ལོང་》ཤོག་ངོས་༧༣དུ།
“ སྲོང་ངེ་དང་འཁོར་རེའི་མིང་དངོས་གཞི་དྲང་སྲོང་ལྡེ་དང༌། འཁོར་ལོ་ལྡེ་
ཡིན་ཞེས་མངའ་རིས་གུང་ཐང་དུ་དཔེ་ཧྲུལ་ཀ་ནི་ཀ་རྙིང་པར་བརྫངས་པ་ཞིག་
ཏུ་འདུག་པ་འཐད་ངེས་སུ་སྣང་།” ཞེས་གསུངས་ཡོད་པ་དང་། སྤྱིར་ལྡེ་ཞེས་
པ་བོད་བཙན་པོའི་སྐབས་ཀྱི་རྗེ་བོའི་མིང་གི་འདོགས་ཚུལ་ཞིག་ཡིན་པ་དང་།
59

༄༅། །ལྷ་བླ་མ་ཡེ་ཤེས་འོད་ཀྱི་རྣམ་ཐར་རྒྱས་པ་བཞུགས་སོ། །
འཁོར་རེའི་བུ་རབས་ཚ་རྒྱུད་མང་པོ་ཞིག་གི་མིང་ཟུར་ནའང་ལྡེ་བཏགས་པ་ཤིན་
ཏུ་མང༌། འཁོར་ལོ་ལྡེ་ཞེས་པ་བསྡུས་ཏེ་འཁོར་ལྡེ་དང་འཁོར་དེ། · བརྗོད་
བདེའི་དབང་གིས་འཁོར་རེ་ཞེས་པའི་མིང་དེ་འཇགས་སམ་སྙམ། 《ཉི་མའི་
རིགས་ཀྱི་རྒྱལ་རབས》ཤོག་གྲངས་༤༤༢སུ། ཁོ་རེས་ པུ་ ཧྲངས་ལ་མངའ་
མཛད། ཁོ་རེས་རྩང་དང་རོང་གི་ས་མཚམས། ཁོ་རེ་ལ་ ཐོག་ ཡན་ ཆད།
མངའ་འོག་ཏུ་བསྡུས། རྩང་ཚོང་འདུས་འགུར་མེར་བཅའ་བ་དང་ཁྲིམས་ཀྱི་
དྲིལ་ཆེན་པོ་སྒྲགས། ཡུལ་སོ་སོར་ཁོར་རུ་ཆུང་ཡང་རྩལ་ལོ། ཅེན་ཁོ་རེ་ལ་སྲས་
གསུམ་ཏེ། ལྷ་ལྡེ་བཀྲ་ཤིས་བཙན། ལྷ་སྲས་དྷམ་སླས། ལྷ་སྲས་ཨུ་ད་རཱ་
ཛཱའོ། །ཞེས་འབྱུང་བ་དང་། 《མངའ་རིས་རྒྱལ་རབས》ཤོག་གྲངས་༦༠ན།
མངའ་བདག་ཆེན་པོ་བཀྲ་ཤིས་འཁོར་རེས་ཚ་ཙ་སྒང་དགོས་འཁོར་གཡུ་སྒྲ་དང་
ཁྲི་ལྡེའི་ཆོས་སྐོར་གསུམ་བཙུགས་ཤིང་རྒྱ་མ་མང་དུ་མཛད། གཙང་གི་འཚོང་
འདུས་མགུར་མོ་ནས་འཁོར་ལོ་ལ་ཚུན་ཆོད་མངའ་འོག་ཏུ་བསྡུས་སོ། ཞེས་
གསལ།
༩སྲོང་ངེ་ནི་ལྷ་བླ་མ་ཡེ་ཤེས་འོད་ཀྱི་མཚན་ཡིན། སྤྱི་ལོ་༩༤༧ལོར་སྐྱེས་
ཤིང་། ཚེ་སྟོད་ལ་གུ་གེའི་ཕྱོགས་ཀྱི་མངའ་མཛད་ཅིང་། སྤྱི་ལོ་༩༨༩ལོར་རབ་
ཏུ་བྱུང་། སྤྱི་ལོ་༡༠༡༩ལོར་མཐོ་གླིང་དུ་སྐུ་གཤེགས། ཞིབ་ཏུ་རྣམ་ཐར་རང་
དུ་གསལ། མཚན་གྱི་འབྲི་སྟངས་ཀྱང་། “སྲོང་ངེ” “དྲང་སྲོང་ལྡེ” “ ཁྲི་ལྡེ་
སྲོང་གཙུག་བཙན” “ བཀྲ་ཤིས་ལྷ་ལྡེ་བཙན” “ ཁྲི་སྲོང་ལྡེ་སྲོང་བཙན” སོགས་
མང་པོ་ཡོད། མིང་དངོས་ལ་ཁྲི་ལྡེ་སྲོང་གཙུག་བཙན་ཟེར་བ་དང་བསྡུས་ཏེ་
སྲོང་ལྡེ། བརྗོད་བདེའི་དབང་གིས་སྲོང་ངེ་ཟེར་བ་ཡིན་ནམ་སྙམ། སྲོང་ངེ་སྐུ་
༦
60

༄༅། །ལྷ་བླ་མ་ཡེ་ཤེས་འོད་ཀྱི་རྣམ་ཐར་རྒྱས་པའི་མཆན་འགྲེལ། །
ཚེའི་སྨད་ལ་རབ་ཏུ་བྱུང་བའི་མིང་ཡེ་ཤེས་འོད་དུ་བཏགས་པ་དང་། ཁོང་ནི་ལྷ་
བཙན་པོའི་རྒྱུད་དུ་འཁྲུངས་པའི་རབ་བྱུང་བ་ཡིན་པ་མ་ཟད། ཆོས་ཕྱོགས་ཀྱི་
མཛད་རྗེས་སྔོན་བྱོན་ཆོས་རྒྱལ་མེས་དབོན་དང་ཆ་འདྲ་བས་“ ལྷ་བླ་མ” དང་
“བྱང་ཆུབ་སེམས་དཔའ” . “བཙན་པོ་ཨ་ཙ་ར” “ བོད་ཀྱི་ལྷ་བཙན་པོ་སློབ་
དཔོན” ཞེས་འབོད་སྲོལ་ཡོད།
* པུ་ཧྲངས་ནི་སྔོན་ སྐྱིད་ལྡེ་ ཉི་མ་མགོན་གྱི་སྲིད་སྐྱོང་གི་ལྟེ་གནས་ ཏེ་
མངའ་རིས་སྐོར་གསུམ་གྱི་གྲས་སུ་གཏོགས་ཤིང་ད་ལྟའི་སྤུ་ཧྲེང་རྫོང་གི་གནས་
དེར་ངོས་འཛིན། ཆུ་བོ་རྨ་བྱ་ཁ་འབབ་ཀྱི་རྒྱུད་དུ་གནས་ཡོད། བོད་ཀྱི་ཡིག་
རྙིང་དང་ཆོས་འབྱུང་ཁག་ ཏུ་ “ སྤུ་རངས” “ སྤུ་རང་” “ སྤུ་ཧྲེངས” “ སྤུ་
ཧྲེང་” “ པུ་རངས” “ པུ་རོང་” “ པུ་ཧྲངས” བཅས་མིང་གི་འབྲི་སྟངས་
ཚོགས་བྱུང་ཡོད། རྣམ་ཐར་ནང་པུ་ཧྲངས་ཞེས་བྲིས་ཡོད་པ་དང་། དགའ་
ལྡན་ཕོ་བྲང་བཙུགས་པའི་རྗེས་ནས་བཟུང་སྤུ་ཧྲེང་ཞེས་འབྲི་ཚུལ་འདི་བྱུང་།
ད་ལྟའི་ཡུལ་སྐད་དུ་པུ་རངས་ཞེས་བརྗོད།
ངས་སྣ་
༧གུ་གེ་ནི་སྔོན་ཞང་ཞུང་གི་ཁོངས་སུ་གཏོགས་ཞིང་། དུས་རབས་བཅུ་
པའི་སྟོད་ནས་བཟུང་བོད་བཙན་པོའི་རྒྱུད་ཀྱིས་དབང་དུ་བསྒྱུར། ལྷ་བླ་མ་ཡེ་
ཤེས་འོད་རབ་ཏུ་མ་བྱུང་བའི་སྔོན་གུ་གེ་ལ་མངའ་མཛད། ད་ལྟའི་རྩ་མདའ་
རྫོང་གནས་ས་དེར་ངོས་འཛིན།
10འདིར་བོད་ཁམས་ཀྱི་མཁས་པ་མང་པོ་ཞེས་པ་ནི། གཅེན་འཁོར་རེ་
རབ་ཏུ་བྱུང་བ་ལྷ་བླ་མ་ཡེ་ཤེས་འོད་ཡིན་པར་འདོད་མཁན་གྱི་སྔོན་བྱོན་མཁས་
པ་ཉང་ཉི་མ་འོད་ཟེར་དང་། བུ་སྟོན་རིན་ཆེན་གྲུབ། ཚལ་པ་ཀུན་དགའ་རྡོ་
61

༄༅། །ལྷ་བླ་མ་ཡེ་ཤེས་འོད་ཀྱི་རྣམ་ཐར་རྒྱས་པ་བཞུགས་སོ། །
རྗེས་མཚོན་པའི་ལོ་རྒྱུས་རྩོམ་མཁན་མཁས་པ་དག་ལ་གོ་དགོས་སྙམ།
མི་ལྷའི་ཞིག་ཚེམ་ཟེར་བ་བཙན་པོ་དང་མི་སྣ་གྲགས་ཅན་གྱི་ལོ་རྒྱུས་
11
བཀོད་པའི་ཡི་གེའི་ཤོག་དྲིལ་ལ་གོའམ་སྙམ་སྟེ། 《མངའ་རིས་རྒྱལ་རབས》
ཤོག་གྲངས་༥༣ན། བསྟན་པའི་གཙོ་བོའི་སྐུ་བཞེངས། མཆོད་རྐྱེན་དང་མི་
ཞིང་ངོ་བོ་དང་། ཞིག་ཚེམས་མཛད་དེ། ཞེས་འབྱུང་།
་ 12 སྐོས་ ཆེན་ པོ་ མཛད་ ནི་ བཀའ་ བསྒོ་ རྒྱ་ ཆེན་ གནང་ བ་ ལ་ གོ་ སྟེ།
《མངའ་རིས་རྒྱལ་རབས》ཤོག་གྲངས་༥༤ན། དུས་དེའི་ཚེ། གུ་གེ སྤུ་ཧྲེང་།
མར་ཡུལ་སོགས་ཀྱི་དགེ་བའི་བཤེས་གཉེན་བཙུན་ཆེན་བླ་ ཞང་བློན་གསུམ།
འབངས་དྲ་མ་རྣམས་བསགས་ཏེ་རྟོགས་ནང་དུ་བསྐོས་ཆེན་མཛད། ཅེས་
འབྱུང་བ་དང་། 《ཉི་མའི་རིགས་ཀྱི་རྒྱལ་རབས》ཤོག་གྲངས་༤༣༧ན། མར་
ཡུལ་ལ་སོགས་པ་ནས་ཀྱང་རྒྱལ་ཕྲན་དང་། མི་མང་པོ་ཡོངས་ཏེ། ཕྱག་དང་ཞེ་
སར་བཏུད། དེ་རྗེས་སྐོས་ཆེན་པོ་མཛད་དེ། ཞེས་འབྱུང་།
13དྲིལ་ཞེས་པ་ཤོག་དྲིལ་ཏེ་སྔོན་གྱི་བཙན་པོའི་བཀའ་མཆིད་དང་སྲིད་
གཞུང་གི་ཡིག་ཆ། དེ་བཞིན་ལོ་རྒྱུས་རྣམ་ཐར་སོགས་ཤོག་བུའི་སྟེང་བྲིས་ཏེ་སོ་
སོར་གཅིག་ ཏུ་དྲིལ་བ་དེ་ལ་གོའམ་སྙམ། 《མངའ་རིས་རྒྱལ་རབས》ཤོག་
གྲངས་༦༣ན། ལྷ་བླ་མ་བྱང་ཆུབ་འོད་ཀྱི་ལོ་རྒྱུས་བཀོད་པའི་མཇུག་ཏུ། རྒྱས་
པར་རང་རང་གི་དྲིལ་ལས་ཤེས་པར་བྱའོ། ཞེས་འབྱུང་བ་ལྟར། དྲིལ་ཞེས་པ་
ལོ་རྒྱུས་རྣམ་ཐར་ལ་གོ་བའི་སྐབས་ཤིག་ཀྱང་ཡོད་དེ། དཔེར་ན་ལོ་ཙཱ་བ་རིན་
ཆེན་བཟང་པོའི་རྣམ་ཐར་ལ་དྲིལ་ཆེན་དྲིལ་ཆུང་ཞེས་གྲགས་པ་ལྟ་བུའོ། །རྣམ་
ཐར་འདིའི་ནང་། དྲིལ་དཀར་ཟླ་བ་ཞེས་པ་དང་དྲིལ་སྔོན་ནམ་མཁའ་ལས་
62

༄༅། །ལྷ་བླ་མ་ཡེ་ཤེས་འོད་ཀྱི་རྣམ་ཐར་རྒྱས་པའི་མཆན་འགྲེལ། །
-༔
འདི་ལྟར་འབྱུང་ཞེས་ལུང་དྲངས་འདུག་པ་ལྟར་ན། ཤོག་དྲིལ་དེ་དག་ལའང་ཁ་
དོག་གི་དབྱེ་བའི་རིམ་པ་མི་འདྲ་བ་ཡོད་པ་ཞིག་ཡིན་སྙམ་སྟེ་བརྟག
14རང་རང་གི་ཆོས་རྟགས་ཀྱི་མནན་པ་དུ་མ་ཞེས་པ་ལྷ་བཙན་པོ་དང་།
བླ་མ་མཁས་པའི་བཀའ་ཡིག་དང་གསུང་མཆིད་བཀོད་པའི་ཤོག་དྲིལ་སྟེང་རང་
རང་སོ་སོའི་ཐེལ་ཙེ་བརྒྱབ་ཡོད་པ་དེ་ལ་གོའམ་བརྟག
1°དེ་བ་རཱ་ཛཱ་ནི་ལེགས་སྦྱར་སྐད་དེ་བོད་སྐད་དུ་ལྷའི་རྒྱལ་པོའི་དོན་
དང་། ལྷ་བླ་མ་ཡེ་ཤེས་འོད་ཀྱི་སྲས་ཆེ་བ་ཁྲི་ལྡེ་མགོན་བཙན་ཡིན། མེ་ཕོ་སྤྲེའུ་
ལོ་( སྤྱི་ལོ་༩༩༦)ལ་ལོ་ཙཱ་བ་རིན་ཆེན་བཟང་པོ་ལས་རབ་ཏུ་བྱུང་། མཚན་ལ་
དེ་བ་རཱ་ཛཱ་གསོལ། · ཡོས་ཀྱི་ལོ་( སྤྱི་ལོ་༡༠༢༧) ལ་གྲོངས། · · ཞེས་རྣམ་ཐར་